# Beita (Nablus)

Beita (arabieraz: بيتا‎) Nablus probintziako herri palestinarra da, Zisjordaniaren iparraldean, Nablusetik 13 kilometro hego-ekialdera. Palestinako Estatistika Bulego Zentralaren arabera, 11.682 biztanle zituen 2017an. Sei meskita eta hiru ospitale daude bertan. Etxe asko erromatar garaikoak dira.
1967az geroztik, Israelek Zisjordania okupatu zuenean, 77 herritar baino gehiago hil dituzte Israelgo indarrek tiroz, asko protestetan.

## Geografia

Beita itsas mailatik 572 metroko altueran dago. Urteko batez besteko prezipitazioa 515-564 milimetrokoa da. Urteko batez besteko tenperatura 18 gradukoa da, eta batez besteko hezetasuna %60 ingurukoa.

## Historia

Bi gune historiko daude Beitan: Beita el-Fauqa ipar-ekialdean eta Beita et-Tahta hego-mendebaldean.

## Demografia

| Urtea | Biztanleria |
| 1922 | 883 |
| 1931 | 1.194 |
| 1945 | 1.580 |
| 1961 | 2.191 (693 Beita et-Tahtan eta 1.498 Beita el-Fauqan) |
| 2007 | 9,079 |
| 2017 | 11.682 |
Hainbat familia hedatu (hamule) bizi dira Beitan, besteak beste hauek:
* Doyakat tribua: Jabali, Abo ‘Amer, Salman, Abo Sheikh, Abo Khalil, Jaber, Sa’ada, ‘Esawi, Abo Hamad eta Qotne familiak
* Hamayel tribua: Seeam, Hamdan eta Bani Maflah familiak
* Bani Shamsa tribua: Khader, Daoad, Balut, ‘Adeley, Jaghob, Abo Mazen, Khalil eta Theyab familiak
* Khabayasa tribua: Farhat, Aqtash eta As’ad familiak
* Badeer tribua: Issa, Khadeer eta ‘Araj familiak
* Sharfa familia
* Ma’ali familia
* Ma’la familia

## Ekonomia

2013ko datuen arabera, hauek ziren herriko ekonomiaren sektoreak:
* merkataritza (% 30)
* kudeaketa (% 25)
* Israelgo lan-merkatua (% 20)
* industria (% 15)
* nekazaritza (% 10)
Urte berean, langabezia-tasa % 17 ingurukoa zen.

## Hezkuntza

Palestinako Estatistika Bulego Zentralaren arabera, 2007an, 10 urtetik gorako biztanleriaren % 94 gutxi gorabehera alfabetatua zen, eta analfabetoen artean, % 79,7 emakumezkoak ziren. 2012an, 34.494 ikasle eta 168 irakasle zeuden herrian.
Gaur egun, lehen eta bigarren hezkuntzako bederatzi eskola daude Beitan, zortzi publiko eta pribatu bat. Eskola horietatik hiru mutilenak dira, hiru neskenak eta gainerakoak mistoak. Gainera, badago zazpi haurtzaindegi pribatu.

## Erlijioa

Sei meskita daude Beitan:
* Abu Bakr Al-Siddiq meskita
* Umar ibn Al-Khattab meskita
* Uthman ibn Affan meskita
* Ali ibn Abi Talib meskita
* Umar ibn Abd al-Aziz meskita
* Ubada ibn as Samit meskita

## Erreferentziak

* 1 2 (Ingelesez) Preliminary Results of the Population, Housing and Establishments Census, 2017. Palestinian Central Bureau of Statistics (argitaratze data: 2018), 64-82 or. (Noiz kontsultatua: 2023-11-06).
* 1 2 3 4 5 6 7 8 (Ingelesez) Beita Town Profile (including Za’tara Locality). Jerusalem: The Applied Research Institute (argitaratze data: 2014) (Noiz kontsultatua: 2023-11-21).
* ↑ (Ingelesez) «Public Foundations» Beita Municipality jatorrizkotik artxibatua (artxibatze data: 2007-10-24) (Noiz kontsultatua: 2023-11-06).
* ↑ (Ingelesez) «Beita Town» Beita Municipality jatorrizkotik artxibatua (artxibatze data: 2006-03-01) (Noiz kontsultatua: 2023-11-06).
* ↑ (Ingelesez) Patel, Yumna. «‘Beita is undefeatable’: Inside the struggle to save this Palestinian village from Israeli settlers» Mondoweiss 2021-07-07 (Noiz kontsultatua: 2023-11-06).
* ↑ (Ingelesez) Finkelstein, Israel; Lederman, Zvi; Bunimovits, Shelomoh, eds. Highlands of many cultures. 1 Tel Aviv: Institute of Archaeology of Tel Aviv University Publications Section (argitaratze data: 1997), 703-704 or. ISBN 965-440-007-3. (Noiz kontsultatua: 2023-11-06).
* ↑ (Ingelesez) Barron, J.B., ed. «Table IX, Sub-district of Nablus» Palestine: Report and General Abstracts of the Census of 1922. Government of Palestine (argitaratze data: 1923), 25 or. (Noiz kontsultatua: 2023-11-06).
* ↑ (Ingelesez) Mills, E., ed. Census of Palestine 1931. Population of Villages, Towns and Administrative Areas. Jerusalem: Government of Palestine (argitaratze data: 1932), 60 or. (Noiz kontsultatua: 2023-11-06).
* ↑ (Ingelesez) «Village statistics - 1945» Government of Palestine, Department of Statistics: 18. 1945 (Noiz kontsultatua: 2023-11-06).
* ↑ (Ingelesez)(Arabieraz) «Table 1.8 (Con.) Population of localities of 100 to 1,999 persons» Government of Jordan, Department of Statistics: 25. 1964 (Noiz kontsultatua: 2023-11-06).
* ↑ (Ingelesez)(Arabieraz) «2007 PCBS Census» Palestinian Central Bureau of Statistics: 110. 2010 jatorrizkotik artxibatua (artxibatze data: 2010-12-10) (Noiz kontsultatua: 2023-11-21).

## Kanpo estekak

* Datuak: Q275915
* Multimedia: Beita, Nablus / Q275915